黎錦暉

**黎錦暉**（1891年9月5號—1967年2月15號，雖然有啲資料話佢喺1968年死），係一個喺清末期間，响湖南湘潭出世嘅作曲家。佢喺清朝滅亡之後，創造咗一種將中國民間音樂同埋歐洲嘅爵士音樂融合嘅新音樂形式，叫做時代曲 —— 擺脫咗既定嘅音樂形式。國民政府企圖禁止黎嘅音樂。批評家將佢嘅音樂標籤為「黃色音樂」、「靡靡之音」，係一種色情音樂，因為佢會令人有性聯想，所以佢亦都俾人標籤做公共道德嘅「腐敗者」。呢種音樂喺1949年之後喺中國亦都被禁止，而黎最終喺1967年文革高潮期間被政治迫害而死  。

## 早年

黎錦暉出生於湖南湘潭一個學者家庭，佢總共有八個兄弟，係著名嘅黎氏八駿中排第二。佢嘅哥哥黎錦熙係語言學家，同毛澤東相熟。佢細佬黎錦陽，後嚟成為美國作家。

黎錦暉喺學儒家經典大嘅，又喺韶山、湘潭等進步派嘅學校讀過書 。黎錦暉嘅其中一種最早學嘅樂器係古琴。

喺佢十幾歲嘅時候，佢對中國民間音樂好著迷，後來佢將呢種音樂融入咗佢革命性嘅新音樂風格入面。黎錦暉喺長沙師範中學讀書嘅時候，已經顯露咗佢嘅音樂天賦。 喺1911年畢業之前，佢已經做過音樂家、合唱團指揮、兼職音樂教練等工作。

## 事業
辛亥革命成功之後，黎錦暉去咗北平，喺當時嘅《大中華民國日報》做編輯。冇幾耐，報紙停刊，黎錦暉轉咗做政府眾議院秘書廳嘅一等書記。不過，後嚟袁世凱下令解散議會，再次失業嘅黎錦暉返咗去家鄉湖南，指揮學生合唱團，黎錦暉亦都加入咗徐特立同佢大哥黎錦熙合辦嘅宏文圖書編譯社。黎錦暉嘅興起事業以一個戲劇性嘅方式開始。佢為一間長沙報紙寫咗幾首諷刺嘅政治歌，但係其中一首歌激嬲咗一個當地嘅軍閥，令到黎錦暉俾人打咗一餐 。

黎喺1916年決定搬返去北京，喺嗰度佢參與咗以北京大學為中心嘅新文化運動，佢亦都參與咗1919年嘅五四運動。 喺北京，黎亦深入探討咗佢對自己兩個熱誠嘅終身追求：語言教育學同民間音樂。黎係普通話同音樂老師，佢花咗時間寫有關語言教學嘅教科書，同埋探索好多音樂類型。佢嘅靈感嚟自湖南花鼓戲，呢啲戲有獨白嘅表演。因為咁，可以話中國流行音樂嘅第一個靈感都係源自呢啲表演形式。

1919年，蔡元培做「北平大學音樂研究會」會長，佢邀黎錦暉加入，做中樂部通樂類瀟湘樂組嘅組長。 作為北京大學音樂研究會，專注湖南音樂嘅負責人，黎開始改編、轉錄同演奏地區性嘅中國民歌，以慶祝同接觸中國嘅普通人民。 黎嘅努力被佢嘅同事避開，因為佢冇將注意力集中喺當時流行嘅歐洲浪漫音樂或者崑曲等傳統音樂形式上。 相反，黎專注喺民歌，因為民歌被視為「俗氣」同常見 。

1920年，黎組織咗明月歌舞團，去全國各地巡迴表演；明月呢個名源自新文化運動嘅修辭；黎描述咗佢嘅音樂努力嘅重點，提議：「猶如皓月當空，千里共嬋娟，人人能欣賞，就叫『明月音樂會』吧」，好似天上嘅明月，照耀大地，供所有人欣賞。1920年，黎亦成為《平民週報》編輯；1921年，黎錦暉離開北平，去咗上海做中華書局教科書部嘅編輯，1922年升任上海國家語言學院校長 。

同樣喺1922年，黎開始編輯兒童雜誌《小朋友》 ，呢本雜誌好快就成為全國最暢銷嘅期刊 。喺《小朋友》入面，黎透過兒歌同兒童歌劇，宣揚反封建態度、全民使用普通話、家庭價值觀、分享、同大自然和諧、良好公民精神。呢啲歌只係旋律，用簡譜寫，佢哋將中國樂器同西方樂器（吉他、小提琴、鋼琴）融合埋一齊 。

雖然黎嘅早期作品內容完全係有教育意義嘅細路仔歌，而且好受歡迎，但係仍然有啲評論家唔認同佢。對黎嘅抵抗可能係因為呢啲歌嘅演奏方式。由1923年開始，黎氏打破咗唔畀女性上台表演嘅禁忌，佢請咗年輕女仔喺佢嘅學校音樂劇入面唱歌同跳舞，包括《麻雀與小孩》、《小小畫家》，更加有爭議嘅係佢決定畀自己個女黎明暉加入表演。 黎明暉成為一個歌手、女演員、童星，但係佢亦因為傳統上對藝人嘅不信任而受到殘忍嘅批評，認為佢「俗氣同可恥」 。黎錦暉喺1927年發表咗《毛毛雨》等流行歌曲，由黎明暉主唱。 1927年開始，佢先後喺上海創辦咗「中華歌舞學校」同埋「中華歌舞團」。

雖然黎因為國民黨嘅壓力同財政問題而被迫解散明月歌舞團，但係佢喺1928年成立咗美美女校，等佢可以繼續同一班學生合作。 喺佢嘅女子巡迴演唱會蝕本之後，黎錦暉推出咗一張叫做「家庭愛情歌曲」嘅專輯嘅，專輯大受歡迎，後來喺1932年推出咗「愛國歌曲」專輯。利用專輯嘅成功，黎喺1929年重組明月歌舞團，並喺全國各地巡迴演出 。呢個巡迴演出主要係因為北伐期間國民革命軍嘅政治擠壓而開始。同年，因為經費不足，黎滯留新加坡，編寫咗流行曲一百首寄返上海，包括《桃花江》、《特別快車》等，由文明書局出版。佢滯留新加坡期間，就係佢嘅「時代歌曲」作曲開始嘅時候。呢個風格受到西方音樂嘅影響，令到中國音樂走向新嘅方向。 呢個時期嘅歌，後嚟被標籤為時代曲 。

隨住電台廣播越來越廣泛，黎嘅爵士音樂亦都變得更加流行，佢因為呢種音樂而受到惡意批評，被稱為「黃色（色情）音樂」；1934年有個評論家對黎講過，佢「粗俗同淫蕩，超越咗救贖嘅希望 ...... [ 但 ] 一如既往噉受歡迎」。 對黎嘅音樂影響最大嘅係美國爵士小號手 Buck Clayton，佢曾經同黎錦暉合作咗兩年 。Clayton 喺塑造黎寫嘅樂譜方面發揮咗重要作用。黎嘅革命性中國爵士音樂主導咗夜生活嘅場景，喺東南亞各地嘅卡巴萊（法文：Cabaret）、咖啡館同夜店都演出過 。黎本人帶領第一支全華人爵士樂隊，喺上海一間高級夜店演出。黎嘅歌經常由唔同嘅「歌舞團」演出，由女歌手同男音樂人組成，當中好多人都係黎嘅組合成員。黎錦暉培養咗好多人才，當年嘅歌星、明星，例如：王人美、周璇、聶耳等，都係明月歌舞團培養出嚟嘅，周璇後來成為中華民國七大歌星之一。

1931年，黎氏嘅明月歌舞團併入聯華電影公司，改咗名做「聯華歌舞班」。 同時，黎開始寫電影配樂，例如：1931年嘅《歌場春色》，係呢幾部中國第一部音樂有聲電影之一。 後來佢又寫咗1932年嘅《春潮》、《銀河雙星》、《雲蘭姑娘》、《上海小姐韓繡雯》、《南海美人》，1933年嘅《人間仙子》、《春風楊柳》、《芭蕉葉上詩》等電影配樂。 

1932年，因為局勢動盪，聯華公司結束咗「聯華歌舞班」。 黎錦暉唔甘心自己辛辛苦苦創辦嘅「歌舞班」就咁結束，佢留住歌舞班嘅原班人馬，再一次重開「明月歌劇社」；雖然黎錦暉善於培養人才、造星、作曲、寫歌，但係對一個歌舞團嘅商業營運，就唔係咁叻；改組之後嘅「明月歌劇社」，開始喺各個江南城市巡迴演出，不過因為國內局勢動盪，所以演出唔太成功，無幾耐，「明月歌劇社」又再執笠。

1949年，佢開始幫上海美術電影製片廠作曲。黎喺佢嘅餘生繼續作曲，雖然佢最終會為咗佢嘅名氣而付出高昂嘅代價。佢被中共列為黃色音樂嘅創始人，喺文革期間成為政治迫害嘅受害者。

## 個人生活

1930年，黎同明月劇團成員徐來結婚。佢生咗個女，名叫小鳳。 1933年，徐來成為明星電影公司嘅電影明星。 1935年小鳳突然去世後，兩人婚姻破裂，同年11月離婚。黎因為失去咗佢個女同老婆而感到沮喪 ，佢要求徐來賠償訓練佢而作出嘅投資。徐後來同國民黨將軍唐生明結婚；喺抗日戰爭期間，唐做咗軍統特工。

黎錦暉嘅第一段婚姻，生咗個女黎明暉（1909-2003）。佢係中國第一個流行歌手，佢演出由黎錦暉寫嘅歌曲，係中國第一首流行歌曲《毛毛雨》嘅原唱者。

黎亦收養咗傳奇中共秘密特工錢壯飛嘅女錢蓁蓁，改咗名做黎莉莉，後來成為1930年代最出名嘅中國女演員之一。

## 遺產
雖然當年黎錦暉係一個有爭議性嘅人物，但係佢為音樂界貢獻咗幾百首歌曲，呢啲歌曲由好多大型唱片公司發行，包括大中華、百代（EMI）同RCA-Victor  。佢亦喺1920年代末至1940年代發掘咗一批上海最出名嘅歌手同女演員，令佢哋成為明星。喺佢生前，批評家嘲笑佢嘅作品係「黃色音樂」，因為佢嘅性聯想。佢嘅作品被標籤為色情，由最開始嘅時候好少人接受，到咗後來變成街知巷聞。佢嘅音樂後來發展出粵語流行曲同華語流行曲，喺20世紀分別成為香港同台灣嘅主要音樂流派。

## 作品

* 《不倒翁》王人美唱 百代
* 《賣餅兒》王人美唱 百代
* 《小天使》電影【小天使】插曲 王人美唱 百代
* 電影【離恨天】插曲《春花秋月》、《玫瑰花開》王人美唱 百代
* 《可愛多花》嚴華唱  勝利
* 《口哨的安慰》嚴華唱  勝利
* 《狂歡曲》歌劇【桃花太子】插曲 嚴華唱
* 《探情》周璇/嚴華唱 百代
* 《叮嚀》周璇/嚴華唱 百代
* 《送大哥》周璇/姚敏唱 綏遠民歌 百代
* 《夢中夢》周璇唱 勝利
* 《佳人痴花》周璇唱  勝利
* 《離別酒》周璇唱  勝利
* 《四季相思》周璇唱  百代
* 《採檳榔》周璇唱  湖南民歌 百代
* 《青樓恨》周璇唱  百代
* 《龍華的桃花》周璇唱 百代
* 《南風吹》周璇唱 百代
* 《想郎》周璇唱 百代
* 《女》周璇唱 勝利
* 《五月的風》周璇唱 百代
* 《賣雜貨》周璇唱 廣東民謠 百代
* 《送哥行》周璇唱 百代
* 《郎是風兒姐是浪》周璇唱 百代
* 《蘇三採茶》電影【蘇三豔史】詞曲 周璇唱 百代
* 《拷紅》電影【西廂記】詞曲 周璇唱 百代
* 《男兒立志》電影【西廂記】插曲 周璇/白雲唱 百代
* 《長亭送別》電影【西廂記】插曲 白雲/慕容婉兒/蒙納唱
* 《訴衷情》電影【三笑】插曲 周璇/白雲唱   
* 《相思引》電影【三笑】插曲 袁紹梅/白雲唱 
* 《襟上一朵花》電影【天涯歌女】插曲 周璇唱 百代
* 《梅妃舞》電影【梅妃】插曲 周璇唱 百代
* 《解語花》電影【解語花】詞曲 周璇唱 百代
* 《鐘山春》電影【惱人春色】插曲 周璇唱 百代
* 《瘋狂世界》電影【漁家女】插曲 周璇唱 百代
* 《討厭的早晨》電影【鸞鳳與鳴】詞曲 周璇唱 百代
* 《葬花》[一]電影【紅樓夢】插曲 周璇唱 曹雪芹詞 百代
* 《嫦娥》電影【鳳凰於飛】詞曲 周璇唱 百代
* 《慈母心》電影【鳳凰於飛】詞曲 周璇唱 百代
* 《黃葉舞秋風》電影【長相思】插曲 周璇唱 百代
* 《燕燕於飛》電影【長相思】插曲 周璇唱 百代
* 《星心相印》電影【長相思】插曲 周璇/姚敏唱  百代
* 《凱旋歌》電影【長相思】插曲 周璇唱 百代
* 《人人都說西湖好》電影【憶江南】插曲 周璇唱 
* 《春之晨》電影【花外流鶯】插曲 周璇唱 百代
* 《三個斑鳩》電影【莫負青春】插曲 周璇唱 百代
* 《愛神的箭》電影【歌女之歌】插曲 周璇唱 百代
* 《乘風破浪》白虹唱 百代
* 《勇健的青年》白虹唱 百代
* 《雨不灑花花不紅》白虹唱 雲南民歌 百代
* 《賣花翁》白虹唱 勝利
* 《花之戀》白虹唱 百代
* 《鬧五更》白虹唱 湖南民歌 改編 勝利
* 《可憐的爸爸媽媽》白虹唱百代
* 《郎和姐兒》白虹唱 蒙古民謠
* 《風雨》白虹唱 百代
* 《春的愛》白虹唱 勝利
* 《總在這裡等》白虹唱 勝利
* 《旋舞之歌》白虹唱 勝利
* 《想做新郎》白虹唱
* 《我的心在跳》白虹唱 百代
* 《花兒你可愛》白虹唱 百代
* 《夜半三更》白虹/嚴華唱 百代
* 《你到底怎麼樣》白虹/嚴華唱 勝利
* 《愛如金玉》白虹/嚴華唱 百代
* 《同心謠》白虹/姚敏唱 百代
* 《太平春》電影【武則天】插曲 白虹唱 麗歌
* 《洪水》電影【地老天荒】插曲 白虹唱 勝利
* 《我的懷念》電影【玉碎珠圓】插曲 白虹唱 百代
* 《埋玉》電影【無花果】插曲 白虹唱 百代
* 《浪花》電影【霧夜血案】插曲 白虹唱 百代
* 《朗朗月》白虹唱 百代
* 《米老鼠》胡蓉蓉唱 百代
* 《江西童謠》胡蓉蓉唱 百代
* 《柳浪聞鶯》龔秋霞/白光唱 曲
* 《恨爹娘》龔秋霞唱 百代
* 《春》龔秋霞唱 百代
* 《落難的人》龔秋霞唱 百代
* 《夢里相逢》龔秋霞唱 百代
* 《媽媽你快來》龔秋霞唱 百代
* 《音樂之家》龔秋霞唱 百代
* 《你問我》龔秋霞唱 百代
* 《閨中吟》電影【風月恩仇】插曲 陳娟娟唱
* 《心靈的窗》電影【苦戀】插曲 陳娟娟唱 百代
* 《奇異的愛情》電影【假面女孩】插曲 顧蘭君唱
* 《不幸的愛》電影【假面女孩】插曲 顧蘭君唱
* 《懷故鄉》梅熹唱 百代
* 《清流映明月》姚莉唱 麗歌
* 《敬郎三杯酒》姚莉唱 百代
* 《村姑之愛》姚莉唱 勝利
* 《哪個不多情》姚莉唱 百代
* 《白蘭香》姚莉唱 百代
* 《茉莉香》姚莉唱 
* 《農婦之歌》姚莉唱 勝利
* 《回鄉》姚莉唱 百代
* 《賣豆腐乾》姚唱 百代
* 《花花世界》姚莉唱 百代
* 《小放牛》姚莉/姚敏唱 百代
* 《蘇三》姚莉/姚敏唱 百代
* 《愛相思》姚莉/姚敏唱 百代
* 《愛神在哪裡》姚莉/姚敏唱百代
* 《鄉下人》姚敏唱 麗歌
* 《意亂心煩意亂》曼萍唱
* 《舊恨新愁》曼萍唱 百代
* 《又怕難為情》張暉/曼萍唱 百代
* 《啦啦隊》張暉唱 麗歌
* 《女扮男裝》席珍唱 麗歌
* 《懷春曲》電影【梁祝】插曲 張翠紅唱 百代
* 《相思曲》電影【梁祝】插曲 張翠紅唱 百代
* 《長亭十送》電影【梁祝】插曲 張翠紅/嚴華/韓蘭根唱 百代
* 《盼君何日返家鄉》電影【秦香蓮】插曲 張翠紅唱
* 《尋夫》電影【秦香蓮】插曲 張翠紅唱
* 《四季吟唱》電影【秦香蓮】插曲 張翠紅唱
* 《努力趁少年》電影【秦香蓮】插曲 張翠紅唱
* 《天堂春夢》電影【天堂春夢】插曲 路明唱 百代
* 《滿場飛》張帆唱 麗歌
* 《針線本相連》張帆唱 百代
* 《嘆煙火》張帆唱 麗歌
* 《曖昧的愛》張帆唱 百代
* 《夜裡廂》張帆唱 麗歌
* 《唱不完的郎》電影【天外笙歌】插曲 張帆唱 勝利
* 《我的心》張帆唱 百代
* 《修堤歌》電影【大河魂】插曲 康泰唱 百代
* 《密密縫》都傑唱 麗歌
* 《哈哈哈》都傑/週萍唱 百代
* 《勸君》趙美珍唱 勝利
* 《跳舞經》趙美珍唱 麗歌
* 《鵲橋相會》電影【牛郎織女】插曲 嚴謹/寧萱唱
* 《戀春》電影【雲裳仙子】插曲 陳雲裳唱
* 《春之戀歌》電影【雲裳仙子】插曲 百代
* 《春怨》電影【雲裳仙子】插曲 白虹唱 百代
* 《雲裳仙子》 電影【雲裳仙子】插曲 陳雲裳唱 百代
* 《流水落花》電影【落金扇】插曲 蒼隱秋/關宏達唱
* 《愛秋香》電影【三笑[李麗華版]】插曲 韓蘭根唱 百代
* 《回憶歌》電影【三笑續集】插曲 李麗華唱
* 電影【三笑續集】插曲 《水不解花》
* 《道情》韓蘭根唱
* 《賣花女》電影【賣花女】插曲 李麗華唱 百代
* 《難女吟》電影【合約記】插曲 李麗華唱 百代
* 《柔情俠骨》電影【柔情俠骨】插曲 李麗華/鄭重唱 百代
* 《今宵》電影【柔情俠骨】插曲 李麗華唱 百代
* 《四季愁》電影【啼笑因緣】插曲 李麗華唱
* 《小山歌》電影【復活】詞曲 李麗華唱 百代
* 《三個世界》電影【玫瑰飄零】插曲 李麗華/姚敏唱 百代
* 《向前走》電影【玫瑰飄零】插曲 李麗華唱
* 《花月良宵》電影【花月良宵】插曲 李麗華唱 勝利
* 《桃花紅》電影【花月良宵】插曲 李麗華唱 勝利
* 《愛人的心》電影【艷陽天】插曲 李麗華/姚敏唱 百代
* 《夜來香》李香蘭唱 百代
* 《月夜吟》石蘭唱
* 電影【梁紅玉】插曲《喜相逢》、《問歸燕》、《一條心》梅熹唱
* 《女殭屍》電影【女殭屍】插曲 陸露明唱
* 《假正經》電影【六二六間諜網】插曲 白光唱 百代
* 《相見不恨晚》電影【懸崖勒馬】插曲 白光唱 百代
* 《我想忘了你》 吳鶯音唱 百代
* 《好春宵》吳鶯音唱 百代
* 《南風》吳鶯音唱 百代
* 《你的心裡怎麼樣》吳鶯音唱 百代
* 《少年的我》梁萍唱 百代
* 《昭君怨》[王昭君]梁萍唱 百代
* 《恭喜大家今年好》梁萍唱 百代
* 《回頭再見》梁萍唱
* 《小小雲雀》梁萍唱
* 《玫瑰與薔薇》梁萍唱 百代
* 《嗡嗡聲》梁萍唱 百代
* 《傷腦筋》梁萍/姚敏唱 百代
* 《丁個兒鈴鼓鐺》梁萍/姚敏唱 勝利
* 《相親相愛》梁萍唱 百代
* 《丟不了的情意》梁萍唱 百代
* 《荷花剛出水》梁萍唱 百代
* 《以往你是這樣》梁萍唱 百代
* 《香格里拉》電影【鶯飛人間】插曲 歐陽飛鶯唱 百代
* 《好時光》電影【鶯飛人間】插曲 歐陽飛鶯/黃飛然唱 百代
* 《節食歌》歐陽飛鶯唱 百代
* 《花月之歌》歐陽飛鶯唱 百代
* 《蝴蝶翩翩燕子飛》金溢唱 百代
* 《星星與月亮》金溢唱 百代
* 《上海小姐》張伊雯唱  百代
* 《你不要說》張露唱 百代
* 《斯文的歌唱》張露唱 百代
* 《魂歸離恨天》電影【魂歸離恨天】插曲
* 《不見去年人》電影【不見去年人】插曲 
* 《一切皆空》
* 《猜透了你的心》
* 《不好白相》  

## 睇埋

* 羅文
* 崔健
* 黎莉莉
* 王人美

## 參考